**PÁLYÁZATI FELHIVÁS**

Kemence Község Önkormányzata (továbbiakban: Kiíró) pályázatot hirdet a 2638 Kemence, Fő út 155. sz. alatti FECSKEHÁZ használati jogának elnyerésére

**A pályáztatásra kerülő lakás általános adatai:**

 2 szoba, összkomfortos, felújított,

 egyéb helyiségei:

* konyha
* étkező,
* fürdő
* wc,
* előszoba

**A havonta fizetendő bérleti díj összege**: 0 forint.

**A lakásban elhelyezési jogot nyerhetnek** azok az elsősorban felsőfokú végzettségű 40. életévüket a pályázat benyújtásának időpontjában be nem töltött fiatalok, akik a Leader Helyi Akciócsoport tervezési területén állandó jellegű keresőtevékenységet végeznek, illetve munkahely ígérvénnyel rendelkeznek, és vállalják, hogy legalább a bentlakás idejére lakáscélú előtakarékossági szerződést kötnek Magyarországon bejegyzett pénzintézettel, vagy biztositóintézettel, amelynek minimális összege 20.000,- Ft.

**A pályázat további feltétele, hogy a** lakók vállalják a településért végzett közösségi munkát.

**Kizáró okok:**

* amennyiben a pályázó és a vele egy háztartásban élő házaspárja/élettársa sem rendelkezi rendszeres, munkából származó jövedelemmel, vagy munkahely igérvénnyel, illetőleg
* a pályázó, vagy a vele egy háztartásban élő házaspárja/élettársa haszonélvezeti joggal nem terhelt ingatlan kizárólagos tulajdonjogával, vagy tulajdoni hányadával rendelkezik.

A Fecskeházban maximum 5 évre lehet elhelyezési jogos nyerni, a lakáshasználati szerződés meghosszabbítására nincs lehetőség.

A lakáshasználati jogviszonyt annak lejárta előtt is meg kell szüntetni abban az esetben, ha a kijelölt használó az előtakarékosságra vállalt kötelezettségének 90 napnál hosszabb időre nem tesz eleget, illetve 90 napnál hosszabb idejű közüzemi számla tartozással rendelkezik a lakásra vonatkozóan.

Megszüntethető továbbá a lakáshasználati jogviszony, ha a közösségi munkát nem teljesitik a településen.

A lakás megtekintésére vonatkozó igényeket kérjük előzetesen bejelenteni szíveskedjenek személyesen a Kemence Község Önkormányzat székhelyén (2638 Kemence, Fő út 77.) telefonon a 06-27-587-585, vagy emailen: kemenceph@kemence.hu.

**A pályázat benyújtási határideje:** 2020. november 30.

**A pályázat benyújtásának módja:**

A pályázatok benyújthatók személyesen, vagy postai úton a fenti címeken Pongrácz János polgármesterhez kérjük eljuttatni.

A pályázatot zárt borítékban, egy példányban minden oldalán aláírva kérjük benyújtani.

A borítékra kérjük tüntessék fel a „FECSKEHÁZ PÁLYÁZAT” szöveget.

**A pályázat elbírálásának határideje:** 2020. december 14.

Beköltözés legkorábbi dátuma: 2021. január 4.

A pályázat eredményéről a pályázat nyertese haladéktalanul, a többi pályázó pedig 5 munkanapon belül írásban kap értesítést.

**Figyelem !** Kizárólag a megfelelően kitöltött és a szükséges mellékletekkel ellátott és a határidőig benyújtott pályázatok kerülnek elbírálásra.

A pályázat részletes feltételei, a kötelezően csatolandó mellékletei és a pályázati űrlap átvehető Kemence Község Önkormányzat székhelyén, vagy letölthető a [www.kemence.hu](http://www.kemence.hu) honlapról.

Kemence, 2020. október 19.

 Kemence Község Önkormányzat Képviselő-testülete